27/01/2014 | Administración LocalMancomunidades
Mancomunidade de Municipios da Comarca de Ordes
Ficheiro aplicación da Xunta de Galicia para a xestión do CIM

Elevado a definitivo, por non terse presentado reclamacións durante o prazo de exposición ao público, o acordo do Pleno da Mancomunidade adoptado en sesión ordinaria de 12 de setembro de 2012 de aprobación da ordenanza reguladora da creación de ficheiros de datos persoais. De conformidade co disposto no art.70.2 da Lei 7/1985, do 2 de abril, reguladora das bases do réxime local, faise público o texto integro da ordenanza, sen que este entre en vigor ata que se leve a cabo a devandita publicación e transcorra o prazo previsto no art.65.2 do devandito texto legal. Contra a ordenanza, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei 29/1998, do 13 de xullo, reguladora da xurisdición contencioso-administrativa. Ordes, 12 de decembro do 2012 O presidente Manuel Regos Boquete A Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro) regula o tratamento de datos de carácter persoal rexistrados en soportes físicos, que os faga susceptibles de tratamento, así como toda modalidade de uso posterior destes datos polos sectores público e privado. A finalidade desta regulación é garantir e protexer as liberdades públicas e os dereitos fundamentais das persoas físicas, e especialmente a súa honra e intimidade persoal e familiar. No artigo 20 da devandita lei disponse que a creación ou supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente, establecendo no seu punto segundo as indicacións concretas que deben constar nas disposicións de creación daqueles. Mediante esta ordenanza créanse os ficheiros de datos de carácter persoal que se especifican no anexo I. A información esixida no artigo 20.2º da Lei orgánica 15/1999, do 13 de decembro, de protección de datos de carácter persoal, no artigo 54 do Real decreto 1720/2007, do 21 de decembro, que a desenvolve, para as disposicións de creación de ficheiros, está contida no anexo I desta ordenanza. Os datos de carácter persoal, incluídos nos ficheiros regulados e creados por esta ordenanza só serán utilizados para os fins expresamente previstos e declarados no anexo I e polo persoal debidamente autorizado. Os datos só serán cedidos nos supostos expresamente previstos pola lei e os declarados no anexo I. No suposto de cesión de datos ás administracións públicas observarase o disposto na normativa vixente respecto a esta materia. A responsabilidade sobre os ficheiros creados por esta ordenanza correspóndelle ao presidente/a da Mancomunidade. Nos anexos detállanse os servizos ante os cales se exercerán os dereitos de acceso, rectificación, cancelación e oposición dos datos que constan nos ficheiros. O nivel de protección dos ficheiros creados por esta ordenanza atópase clasificado atendendo ao disposto no artigo 80 e seguintes do Real decreto 1720/2007, do 21 de decembro. No anexo I aparece a clasificación (nivel básico, medio ou alto) dos ficheiros regulados baixo esta ordenanza. O órgano responsable destes ficheiros adoptará as medidas técnicas, de xestión e organización que sexan necesarias, asegurando a súa confidencialidade e integridade, e os dereitos e obrigas recoñecidas na Lei orgánica 15/1999, do 13 de decembro. As persoas poderán exercer os seus dereitos de acceso, rectificación, oposición e cancelación de datos, cando proceda, mediante escrito dirixido ao enderezo especificado en cada un dos ficheiros. No caso de cesións dos datos aos servizos de estatística das administracións públicas observarase, ademais, o disposto na normativa vixente sobre materia estatística. Esta ordenanza entrará en vigor logo de que se publique integramente o seu texto no BOP e transcorra o prazo de quince días a que se refiren os artigos 70.2 e 65.2 da Lei 7/1985, de 2 de abril, reguladora das bases do réxime local, e permanecerá en vigor ate a súa modificación ou derrogación expresa.